Nuwe pasiënte blaf nie, byt nie | Netwerk24
Man vas ná hy oudburgemeester glo ontvoer
'n Verdagte (35) wat vir die ontvoering en kaping van Lindiwe Ntshalintshali, voormalige burgemeester van eMalahleni, in hegtenis geneem is, verskyn eersdaags in die hof.
Man vind sak in sy motor – vol tik!
'n Man het hom yskoud geskrik toe hy Maandag sowat 2 kg tik onder die passasiersitplek van sy motor kry.
Gesinsmoord: Familie ken man glo
'n Verdagte wat bekend is aan die familie is in hegtenis geneem vir die driedubbele moord op 'n vrou en haar twee dogters in KwaZulu-Natal.
Bulle jag Straeuli
Die Blou Bulle het Rudolf Straeuli gevra om sy naam in die hoed te gooi vir die pos as die Blou Bulle Maatskappy (BBM) se uitvoerende hoof.
Koch, Ruhan klop hard aan Bok-deur
Willie le Roux se begeerte om op 6 Oktober op Loftus Versfeld in sy 50ste toets vir die Springbokke te speel, het die deurslag gegee dat sy Engelse klubspan ingewillig het om hom vry te stel vir die Bokke se oorblywende tuistoetse in die Rugbykampioenskap.
'Vir dié Bokke wil ek bloei'
Pieter-Steph du Toit se trane in Wellington ná die dramatiese Rugbykampioenskap-sege oor die All Blacks het die vuur wat in Vincent Koch gebrand het om weer vir die Springbokke te speel, in 'n bosbrand verander.
Petrol teen R17 net die begin van die pyn
Petrol teen R17 'n liter gaan nie net jou sak ruk vanaf Oktober nie, maar die stygende oliepryse plaas ekstra druk op die Reserwebank om rentekoerse te verhoog.
'SA regering se gevry na China is 'n verleentheid'
Die ophef wat die departement van handel en nywerheid oor die pas aangekondigde handelsooreenkoms met China gemaak het, is kommerwekkend, skryf dr. Roelof Botha.
Grond: 'Met onteiening is meer as plase op die spel'
Binnegevegte tussen organisiasies wat boere verteenwoordig, is dodelik, skryf Theo de Jager.
Kruisverhoor: Kategories gestel: 'Die DA is 'n verenigde party'
Dis nie magshonger of die aandrang op 'n swart premier wat hom genoop het om hom in die Wes-Kaap verkiesbaar te stel nie, sê Mmusi Maimane.
Die nuus dat prof. Sean Davison in hegtenis geneem is weens die vermoede dat hy 'n verlamde vriend gehelp het om homself om die lewe te bring, het Antoinette Schoeman herinner aan die sielewroeging wat sy deurgegaan het tydens die lyding van haar ma.
Tieners+zolle = probleme
Dagga is dalk nou wettig vir volwassenes, maar moet nooit die gevare wat dié groentwak vir kinders inhou onderskat nie, skryf Heinz Mödler.
'Skryf is 'n soort dissolusie'
S.J. (Fanie) Naudé het die gesogte kykNET-Rapport-fiksieprys ter waarde van R250 000 gewen met sy roman 'Die derde spoel' (Umuzi).
'Ek soek klarigheid vir myself'
Die kykNET-Rapport-niefiksieprys ter waarde van R250 000 is toegeken aan Elsa Joubert vir 'Spertyd', die derde aflewering van haar outobiografie, wat deur Tafelberg uitgegee is.
'Skryf is soms eufories, meestal pynlik'
Met haar sielkundige riller 'Die laksman se dogter' (Penguin Random House) het Gerda Taljaard die kykNET-Rapport-fliekprys van R125 000 verower.
Hier hóór jy stilte
Sy het nooit kon dink dat sy met 'n fiets sandduine kan aandurf nie, maar sy hét, skryf Terésa Coetzee.
Blomme vir manlief (In sy kos!)
Toe ek vir my Ier 'n snytjie ciabatta met roosmarynblombotter voorsit, het hy baie skepties na die storie gekyk:.
Die huiskat is jou gids
Swellendam bied 'n blik op 'n heel ander leefwyse, skryf Marinda Louw Coetzee.
Nuwe pasiënte blaf nie, byt nie
Deur Seugnet van Zyl 21 April 2015 02:30
Tuks lei meer veeartse op met dié modelle
Sê aaaaaaaa. Dr. Elrien Scheepers, 'n hoof van UP se fakulteit veeartsenykunde by Onderstepoort se nuwe vaardigheidslaboratorium, demonstreer op een van die hondemodelle hoe om 'n endotragiale pyp in die dier se keel te sit vir nark
Scheepers wys hoe lyk die binnekant van 'n nagemaakte perd, wat koliek het. Sulke diermodelle bied 'n tussenstap waar studente hul teorie en kliniese vaardighede kan slyp.
Veeartsenykunde-studente aan die Universiteit van Pretoria (UP) sal nou eers op namaaksels van die ware Jakob kan oefen voordat hulle op Wagter of Kiets self opereer.
Die dieremodelle het ook "bloed", ribbes wat kan beweeg, limfkliere en oë wat ondersoek kan word.
Dr. Elrien Scheepers, wat saam met dr. Annett Annandale 'n nuwe vaardigheidslaborato­rium by UP se veeartsenykundige fakulteit by Onderstepoort bestuur, het gesê weens 'n styging in studentegetalle moes hulle ekstra opleidingsmetodes, wat nie net lewende diere insluit nie, vind.
Volgens Scheepers het studentegetalle die laaste paar jaar met bykans 50% toegeneem.
"Kliniese veterinêre opleiding het die laaste paar jaar wêreldwyd drasties verander. Stygende studentegetalle, beskikbaarheid van opleidingsdiere en dierewelsynkwessies het tot die ontwikkeling van veterinêre namaaksels en modelle gelei."
Studente sal meer as 50 kliniese vaardighede in die nuwe laboratorium kan leer.
Scheepers het gesê dié diere is aanvullend by die opleiding met lewende diere.
"Die nuwe laboratorium bied 'n tussenstap waar studente hul teoretiese kennis en kliniese vaardighede kan kom inoefen."
Die dokters het verskeie stasies met handleidings opgestel terwyl sagte speelgoedhonde en -katte vir die verskeie prosedures aangepas is.
Liezl Kok, 'n kunstenaar, het ook modelle van organe en diere van silikoon vir die laborato­rium gemaak.
Kliniese veterinêre opleiding het die laaste paar jaar wêreldwyd drasties verander.
Dr. Elrien Scheepers
Die een deel van die laboratorium is so ontwerp dat studente 24 uur per dag sonder toesig met die hulp van handleidings, wat spesiaal deur Scheepers opgestel is, kan kom oefen om onder meer steke in te sit, te leer om verbande aan te sit en 'n pasiënt vir 'n operasie gereed te kry.
Daar sal studente ook bloedsmere kan doen, urine kan ontleed en semen kan evalueer.
In die ander deel sal studente onder toesig nagebootste rektale ondersoeke kan uitvoer, 'n "perd" met koliek kan ondersoek, 'n skaap vir dragtigheid kan toets en vir 'n "kat" 'n drup kan aansit en sy pols kan voel.
Hulle sal ook sterilisasies op 'n hondemodel met nagemaakte voortplantingsorgane kan uitvoer.
Volgens Scheepers doen hulle nou navorsing om te bepaal of operasietye danksy die nuwe laboratorium verkort sal word en of studente meer selfvertroue kry omdat hulle meer vertroud is met die diere se anatomie en die prosedure.
Die laboratorium sal in die volgende twee jaar tot sy volle potensiaal uitgebrei word wat opleiding en verdere opvoedkundige navorsing betref.